พนง.ขนส่งสินค้า จ.ชลบุรี ขี่จยย.พลาดล้ม 10 ล้อตามเหยียบซ้ำดับคาที่
รถบรรทุก 10 ล้อ ขับทับร่าง พนง.ส่งสินค้า ขี่จยย. ดับสลด บนสะพานข้ามแยกถนนสุขุมวิท ขาเข้ากรุงเทพฯ คุมตัวโชเฟอร์รถบรรทุกสอบ ให้การไม่ทราบกำลังขับรถทับร่างคนอยู่ แต่ได้ยินเสียงผิดปกติ จอดรถลงไปดูจึงพบเป็นร่างผู้เสียชีวิต ,เมื่อเวลา 06.30 น. วันที่ 4 ส.ค. ร.ต.อ.กุลธวัช รวมจิตร รอง สว.(สอบสวน) สภ.เมืองชลบุรี พร้อมแพทย์เวร รพ.ชลบุรี และกู้ภัยไตรคุณธรรม ไปชันสูตรพลิกศพ นายบุญเกียง มาตมุงคล อายุ 42 ปี ชาวบ้าน หมู่ 9 ต.นาป่า อ.เมือง จ.ชลบุรี ทำงานแผนกขนส่งสินค้า บริษัท ทีทีเค จำกัด ในนิคมอุตสาหกรรม อมตะนคร สภาพกะโหลกแตก ซี่โครงหัก นอนเสียชีวิตข้างรถจักรยานยนต์ ยี่ห้อฮอนด้าเวฟ สีบรอนซ์ทอง ทะเบียน จขจ 343 ชลบุรี บนสะพานข้ามแยกถนนสุขุมวิท ขาเข้ากรุงเทพฯ หมู่ 1 ต.หนองไม้แดง อ.เมือง จ.ชลบุรี,ที่เกิดเหตุพบหมวกนิรภัยของผู้ตาย สภาพแตกตกอยู่ ห่างไปประมาณ 30 เมตร พบรถบรรทุก 10 ล้อ ตีตู้ทึบ ยี่ห้ออีซูซุ หัวสีขาว ทะเบียน 86 – 7010 ชลบุรี ส่งสินค้าบริษัท ศุภมิตร จำกัด จอดอยู่ล้อหน้าซ้ายมีรอยครูด,สอบสวน นายวันชัย นาคอ่อน อายุ 52 ปี ชาวบ้าน หมู่ 4 ต.นาเกลือ อ.บางละมุง จ.ชลบุรี คนขับรถบรรทุก กล่าวว่า ขับรถมาเลนซ้ายปกติ ไม่ทราบว่ารถ จักรยานยนต์มาทางไหน มารู้ตอนที่สงสัยล้อรถเหยียบอะไรสักอย่างจึงจอดลงดูก็พบว่าคนขี่จักรยานยนต์ตายแล้ว เจ้าหน้าที่ตำรวจจึงตั้งข้อหาขับรถโดยประมาททำให้ผู้อื่นถึงแก่ความตายดำเนินคดีต่อไป.
รถบรรทุก 10 ล้อ ขับทับร่าง พนง.ส่งสินค้า ขี่จยย. ดับสลด บนสะพานข้ามแยกถนนสุขุมวิท ขาเข้ากรุงเทพฯ คุมตัวโชเฟอร์รถบรรทุกสอบ ให้การไม่ทราบกำลังขับรถทับร่างคนอยู่ แต่ได้ยินเสียงผิดปกติ จอดรถลงไปดูจึงพบเป็นร่างผู้เสียชีวิต
สิบล้อชน จยย.,รถบรรทุกสิบล้อ,ทับร่าง,เหยียบร่าง,พนักงานขนส่งสินค้า,นิคมอุตสาหกรรม อมตะนคร,อุบัติเหตุ,กะโหลกแตก,ซี่โครงหัก,ชลบุรี,ข่าว,ไทยรัฐ,ไทยรัฐออนไลน์,ข่าวทั่วไทย